今日難得好天氣自己一個麻甩佬去黃金同埋鴨寮街買啲電腦用品，行行走走竟然俾我發現咗一間米苔目小店，只是喺台灣試過一次喺香港從來都好少見有米苔目食嘅鋪頭，初次來到幫完叫阿姐介紹一下有咩好食，來到米苔目小店，當然要試吓佢哋嘅招牌米苔目+豬骨湯底，餸我就揀咗鴨胸同埋豬潤，米苔目細細條，用匙羹一啖一口，爽滑好味麻甩佬嘅我，小食梗係揀返麻辣牛肉同埋豬大腸，麻辣味做得唔錯，豬大腸葉得入味，最後一提阿姐服務非常好，人情味小店值得一試！